pythainlp/thai-financial-dataset huggingface dataset:
ส่วนที่ 3

การรับรองความถูกต้องของข้อมูล

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการผู้จัดการใหญ่ของบริษัทฯ
และผู้ดำรงตำแหน่งบริหารสูงสุดในสายงานบัญชี ข้าพเจ้าขอรับรองว่า ข้อมูลดังกล่าวถูกต้องครบถ้วน
ไม่เป็นเท็จ ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้
ข้าพเจ้าขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทฯและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทฯ มีระบบการเปิดเผยข้อมูลที่ดี
เพื่อให้แน่ใจว่าบริษัทฯ ได้เปิดเผยข้อมูลในส่วนที่เป็นสาระสำคัญทั้งของบริษัทฯ
และบริษัทย่อยอย่างถูกต้องครบถ้วนแล้ว รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทฯ
มีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2549
ต่อผู้สอบบัญชีและกรรมการตรวจสอบของบริษัทฯ แล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทฯ
และบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็น
ชุดเดียวกัน ข้าพเจ้าได้มอบหมายให้ นางสาวพรทิพย์ วรประสิทธิ์
เป็นผู้ลงลายมือชื่อกำกับเอกสารนี้ไว้ ทุกหน้าด้วย หากเอกสารใดไม่มีลายมือชื่อของ นางสาวพรทิพย์
วรประสิทธิ์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

นายผิน คิ้วคชา กรรมการผู้จัดการใหญ่

นายสุทิน สมานรักษ์ รองผู้จัดการใหญ่อาวุโส (บริหาร)

ผู้ได้รับมอบหมายให้ลงชื่อ

นางสาวพรทิพย์ วรประสิทธิ์ เลขานุการคณะกรรมการ

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัทฯ
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวพรทิพย์ วรประสิทธิ์ เป็นผู้ลงลายมือชื่อกำกับเอกสารนี้ไว้
ทุกหน้าด้วย หากเอกสารใดไม่มีลายมือชื่อของนางสาวพรทิพย์ วรประสิทธิ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายณรงค์ จุลชาต ประธานกรรมการ

2. นายไพศาล เตชะรัตนไชย รองประธานกรรมการ

3. นายผิน คิ้วคชา กรรมการผู้จัดการใหญ่

และรักษาการประธานกรรมการบริหาร

4. นายเมธี ภมรานนท์ ประธานกรรมการตรวจสอบ

5. นางประจวบ คล้ายอุบล กรรมการ และกรรมการตรวจสอบ

6. นายสมศักดิ์ มั่นแดง กรรมการ และกรรมการตรวจสอบ

7. พลตำรวจเอกสุทัศน์ สุขุมวาท กรรมการ

8. นาวาโท ดร.สว่าง เจริญผล กรรมการ

9. นางอาภา คิ้วคชา กรรมการ

10. นางสุเนตร คิ้วคชา กรรมการ

11. นางสาวอัมพรศรี คิ้วคชา กรรมการ

ผู้ได้รับมอบหมายให้ลงชื่อ

นางสาวพรทิพย์ วรประสิทธิ์ เลขานุการคณะกรรมการ
2.7 ข้อพิพาททางกฎหมาย

เมื่อวันที่ 22 กันยายน 2549 ธนาคารไทยพาณิชย์ จำกัด (มหาชน) ได้ยื่นฟ้องบริษัทฯ
ต่อศาลในเรื่องการผิดสัญญากู้เบิกเกินบัญชี สัญญากู้ยืมและบังคับจำนอง ทุนทรัพย์ทั้งสิ้น
2,356,553,082 บาท เงินกู้ยืมที่ธนาคารฯ ได้ยื่นฟ้องเป็นเงินกู้ยืมที่บริษัทฯ ได้กู้มาในระหว่างปี
2539-2540 เพื่อก่อสร้างภูเก็ตแฟนตาซี ก่อสร้างภัตตาคารใหม่ของบริษัทฯ
และใช้เป็นทุนหมุนเวียนของบริษัทฯ เงินกู้ยืมดังกล่าวบริษัทฯ ได้จดจำนองที่ดินของบริษัทฯ จำนวน
445-2-18 ไร่ รวมทั้งสิ่งปลูกสร้างที่มีอยู่และจะมีขึ้นในอนาคต เป็นหลักทรัพย์ค้ำประกัน
ในปัจจุบันคดียังอยู่ระหว่างการสืบพยานในศาล และบริษัทฯ
อยู่ระหว่างการเจรจากับสถาบันการเงินอื่นเพื่อหาแหล่งเงินกู้ใหม่ มาชำระหนี้ที่มีต่อธนาคารดังกล่าว
2.8 โครงสร้างเงินทุน

( 1 ) หลักทรัพย์ของบริษัทฯ และบริษัทย่อย

บริษัท ซาฟารีเวิลด์ จำกัด (มหาชน) มีทุนจดทะเบียน 1,000 ล้านบาท เรียกชำระแล้ว 1,000
ล้านบาท แบ่งเป็นหุ้นสามัญจำนวน 200,000,000 หุ้น มูลค่าหุ้นละ 5 บาท

เมื่อวันที่ 11 ตุลาคม 2547 บริษัท ภูเก็ตแฟนตาซี จำกัด (มหาชน)
ซึ่งเป็นบริษัทย่อยได้จดทะเบียนลดมูลค่าหุ้นจากหุ้นละ 10 บาทเหลือหุ้นละ 1 บาท
ทำให้ทุนจดทะเบียนและเรียกชำระแล้วได้ลดลงจาก 1,900 ล้านบาทเหลือ 190 ล้านบาท
แบ่งเป็นหุ้นสามัญจำนวน 190,000,000 หุ้น มูลค่าหุ้นละ 1 บาท ณ วันที่ 31 ธันวาคม 2549
บริษัท ซาฟารีเวิลด์ จำกัด (มหาชน) ยังคงถือหุ้นในบริษัท ภูเก็ตแฟนตาซี จำกัด (มหาชน) จำนวน
189,950,000 หุ้นหรือเท่ากับประมาณร้อยละ 99.97 ของทุนจดทะเบียนของบริษัทดังกล่าว

( 2 ) ผู้ถือหุ้น

รายชื่อผู้ถือหุ้นสูงสุด 10 รายแรกของบริษัท ซาฟารีเวิลด์ จำกัด (มหาชน) ณ
วันปิดสมุดทะเบียนผู้ถือหุ้นครั้งหลังสุดเมื่อวันที่ 29 ธันวาคม 2549 มีรายละเอียดดังนี้

  ---------------------------------- -------- ------------- --------------
  ชื่อผู้ถือหุ้น/กลุ่มผู้ถือหุ้น                   สัญชาติ    จำนวนหุ้น       % ของหุ้นทั้งหมด

  1. กองทุนรวม เอเชียรีคอฟเวอรี่ 1        ไทย      16,075,500    8.04

  2. บริษัท ซิลเวอร์เฮาส์ จำกัด            ไทย      15,000,000    7.50

  3. บริษัท ยี่สิบแปด จำกัด                ไทย      8,000,000     4.00

  4. นายสุวิทย์ เลาหะพลวัฒนา             ไทย      4,000,000     2.00

  5. นายเสนีย์ รามศิริ                   ไทย      3,586,900     1.79

  6. บริษัท บางกอกฟาร์ม จำกัด            ไทย      3,300,000     1.65

  7. นายกิตติกร คิ้วคชา                  ไทย      1,500,000     0.75

  8. นายกรีธา เตชะรัตนไชย              ไทย      1,300,000     0.65

  9. นายณรงค์ สุขถิ่นไทย                 ไทย      1,094,700     0.55

  10. AR-SAR-LEE LTD.                อื่นๆ      1,000,000     0.50

  รวม                                         54,857,100    27.43
  ---------------------------------- -------- ------------- --------------

ที่มา : บริษัท ศูนย์รับฝากหลักทรัพย์ (ประเทศไทย) จำกัด

( 3 ) นโยบายการจ่ายเงินปันผล

ที่ประชุมวิสามัญผู้ถือหุ้นของบริษัท ซาฟารีเวิลด์ จำกัด (มหาชน) ครั้งที่ 2/2536 เมื่อวันที่ 29
ธันวาคม 2536 ได้มีมติกำหนดนโยบายการจ่ายเงินปันผลให้แก่ผู้ถือหุ้นประมาณไม่ต่ำกว่าร้อยละ 60
ของกำไรสุทธิหลัง จากหักภาษีเงินได้นิติบุคคลของแต่ละปี บริษัทฯ
ได้จ่ายเงินปันผลจากผลการดำเนินงานในปี 2538 ที่มีกำไรสุทธิ 172.3 ล้านบาท
หรือมีกำไรสุทธิหุ้นละ 1.53 บาท ในอัตราหุ้นละ 1.00 บาท
และได้จ่ายเงินปันผลจากผลการดำเนินงานของปี 2539 ที่มีกำไรสุทธิ 143.3 ล้านบาท
หรือมีกำไรสุทธิหุ้นละ 1.27 บาท ในอัตราหุ้นละ 1.00 บาท เช่นเดียวกัน ส่วนในปี 2540
ที่บริษัทฯ มีกำไร 77.2 ล้านบาท และตั้งแต่ปี 2541-2548 ที่บริษัทฯ
มีผลขาดทุนจากการดำเนินงาน และมีผลขาดทุนสะสม ไม่มีการจ่ายเงินปันผล

ส่วนของบริษัท ภูเก็ตแฟนตาซี จำกัด (มหาชน) นั้น ยังไม่มีนโยบายและยังไม่ได้มีการจ่ายเงินปันผล
เพราะยังมีผลขาดทุนสะสมอยู่
2.11 การควบคุมภายใน

คณะกรรมการบริษัทฯ
ได้จัดตั้งคณะกรรมการตรวจสอบขึ้นตามหลักเกณฑ์และข้อกำหนดของตลาดหลักทรัพย์แห่งประเทศไทย
ให้มีหน้าที่และความรับผิดชอบในการกำกับดูแลกิจการให้เป็นที่น่าเชื่อถือ
และเป็นประโยชน์ต่อทุกฝ่ายที่เกี่ยวข้อง (โปรดดูอำนาจหน้าที่ของคณะกรรมการตรวจสอบในหน้า 35
ประกอบ) นอกจากนั้น คณะกรรมการบริษัทฯ ยังได้จัดตั้งสำนักตรวจสอบภายในขึ้น
เพื่อดูแลและตรวจสอบให้การปฏิบัติงานเป็นไปตามระเบียบหรือข้อบังคับและมีความโปร่งใส
เป็นไปตามหลักการของการกำกับดูแลกิจการที่ดี ต่อมาเมื่อเดือนธันวาคม 2544
ผู้อำนวยการสำนักตรวจสอบภายในได้ขอลาออกจากตำแหน่ง ในขณะนั้นบริษัทฯ
ยังสรรหาบุคคลมาดำรงตำแหน่งแทนไม่ได้ คณะกรรมการบริษัทฯ ในการประชุมครั้งที่ 12/2544
เมื่อวันที่ 26 ธันวาคม 2544 จึงได้มีมติแต่งตั้งบริษัท ที่ปรึกษาธุรกิจ อินทนนท์ จำกัด
เป็นผู้ตรวจสอบภายในของบริษัทฯ และบริษัทย่อย แทนสำนักตรวจสอบภายใน
ซึ่งบริษัทที่ปรึกษาดังกล่าวได้ตรวจสอบระบบการควบคุมภายใน เช่น
การตรวจสอบวงจรรายได้จากการจำหน่ายบัตร รายได้จากการจำหน่ายอาหาร เครื่องดื่ม
และสินค้าที่ระลึก การตรวจสอบการจัดซื้อและการก่อสร้างในด้านวิธีการคัดเลือกผู้เสนอขาย
การจัดการสัญญาซื้อขายและให้บริการ เป็นต้น
ซึ่งบริษัทที่ปรึกษาได้จัดทำรายงานในแต่ละเรื่องเสนอต่อคณะกรรมการตรวจสอบ
เพื่อพิจารณาปรับปรุงประสิทธิภาพของระบบการควบคุมภายใน
นอกจากนั้นในการประชุมคณะกรรมการครั้งที่ 1/2550 คณะกรรมการบริษัทฯ
ได้แต่งตั้งผู้บริหารเพื่อกำกับดูแลเรื่องระบบการควบคุมภายใน และการจัดการความเสี่ยงของบริษัทฯ
โดยเฉพาะอีกด้วย
2.12 รายการระหว่างกัน

นอกจากรายการระหว่างกันที่บริษัทฯ มีกับบริษัทย่อยดังที่กล่าวไว้ในเรื่องของ “การประกอบธุรกิจ
และนโยบายการลงทุนในบริษัทย่อย” (การประกอบธุรกิจในหน้า 9
และนโยบายการลงทุนในบริษัทย่อยในหน้า 28-29) แล้ว บริษัทฯ
และบริษัทย่อยยังมีรายการระหว่างกันกับบริษัทและบุคคลที่เกี่ยวข้อง ในเรื่องของการเช่าที่ดิน
ซึ่งผู้สอบบัญชีของบริษัทฯ ได้รายงานไว้ในหมายเหตุประกอบงบการเงินข้อ 5
รายการบัญชีกับบุคคลหรือกิจการที่เกี่ยวข้องกันว่า “สินทรัพย์ส่วนใหญ่ของบริษัทฯ และหนี้สิน
รายได้และต้นทุนและค่าใช้จ่ายส่วนหนึ่งของบริษัทฯ
เป็นรายการที่เกิดขึ้นกับบริษัทย่อยและกิจการที่เกี่ยวข้องกัน
กิจการเหล่านี้เกี่ยวข้องกันโดยการมีบริษัทฯ เป็นผู้ถือหุ้นใหญ่ และ/หรือมีกรรมการร่วมกัน…”
รายละเอียดของรายการระหว่างกันของบริษัทฯ กับบริษัทที่เกี่ยวข้องกัน มีดังนี้

(1) รายการที่เกี่ยวข้องกันกับบริษัท เมืองไอยรา (2002) จำกัด

ที่ประชุมคณะกรรมการของบริษัทฯ ครั้งที่ 10/2548 เมื่อวันที่ 29 มิถุนายน 2548 ได้มีมติให้บริษัทฯ
เช่าที่ดินจำนวนประมาณ 300 ไร่ที่ตำบลหัวหว้า อำเภอศรีมหาโพธิ จังหวัดปราจีนบุรี จากบริษัท
เมืองไอยรา (2002) จำกัด มีกำหนดอายุสัญญา 3 ปี ในอัตราค่าเช่าปีละ 2,000,000 บาท
เพื่อใช้เป็นสถานที่เก็บสัตว์ที่มีเกินความจำเป็น และเพื่อเพาะเลี้ยงและขยายพันธุ์สัตว์ บริษัท
เมืองไอยรา (2002) จำกัด เป็นบริษัทฯ ที่นายไพศาล เตชะรัตนไชย
รองประธานกรรมการของบริษัทฯ ถือหุ้นประมาณร้อยละ 40.5 ของทุนจดทะเบียน

(2) รายการที่เกี่ยวข้องกับบริษัทหลักทรัพย์แอ๊ดคินซัน จำกัด (มหาชน)

บริษัทฯ ได้รับรายได้จากค่าจัดงานเลี้ยงสังสรรค์ประจำปีของพนักงานบริษัทหลักทรัพย์ แอ็ดคินซัน
จำกัด (มหาชน) เมื่อต้นปี 2549 เป็นจำนวน 8.48 ล้านบาท รายได้ดังกล่าวประกอบด้วย
ค่าบัตรเข้าชมซาฟารีเวิลด์ ค่าอาหารและเครื่องดื่มจัดเลี้ยงพนักงาน
ค่าของขวัญแก่พนักงานและลูกค้าเนื่องในโอกาสขึ้นปีใหม่ 2549 บริษัทหลักทรัพย์ แอ๊ดคินซัน จำกัด
(มหาชน) เป็นบริษัทที่นายผิน คิ้วคชา นางอาภา คิ้วคชา กรรมการผู้จัดการใหญ่
และกรรมการของบริษัทฯ เป็นผู้ถือหุ้นและดำรงตำแหน่งเป็นกรรมการ
และรองประธานคณะกรรมการของบริษัทดังกล่าวตามลำดับ

(3) รายการที่เกี่ยวข้องกับบริษัท บางกอกฟาร์ม (1998) จำกัด

บริษัทฯ ได้ซื้อปลาแฟนซีคาร์ฟจากบริษัท บางกอกฟาร์ม (1998) จำกัด เมื่อเดือนสิงหาคม 2549
เป็นจำนวน 0.53 ล้านบาท เพื่อนำมาเลี้ยงเพิ่มเติมในสวนสัตว์มารีนปาร์ค
โดยซื้อมาในราคาต่ำกว่าราคาตลาด บริษัท บางกอกฟาร์ม (1998) จำกัด เป็นบริษัทที่นายผิน
คิ้วคชา กรรมการผู้จัดการใหญ่ของบริษัทฯ เป็นกรรมการผู้มีอำนาจลงชื่อผูกพันบริษัท
2.6 โครงการในอนาคต

บริษัทฯ และบริษัทย่อย ยังไม่มีแผนงานที่จะจัดทำโครงการอื่นในอนาคตอันใกล้นี้
ทั้งนี้เนื่องจากต้องการที่จะบริหารงานของบริษัทฯ และบริษัทย่อยให้มีรายได้สูงขึ้น
และทำกำไรกลับคืนสู่ผู้ถือหุ้นเสียก่อน
หากจะมีการลงทุนอยู่บ้างก็จะเป็นการลงทุนเพื่อปรับปรุงกิจกรรมที่มีอยู่ให้เป็นที่พอใจแก่ลูกค้ามากขึ้นเท่านั้น
13. ข้อมูลอื่นที่เกี่ยวข้อง

- บุคคลอ้างอิงอื่นๆ

  นายทะเบียนหุ้นของบริษัท ซาฟารีเวิลด์ จำกัด (มหาชน)

  - บริษัท ศูนย์รับฝากหลักทรัพย์ (ประเทศไทย) จำกัด

  62 อาคารตลาดหลักทรัพย์แห่งประเทศไทย

  ถนนรัชดาภิเษก แขวงคลองเตย เขตคลองเตย กรุงเทพมหานคร 10110

  โทรศัพท์ 3591200-01

  ผู้สอบบัญชี

  - นายวินิจ ศิลามงคล ผู้สอบบัญชีรับอนุญาตเลขที่ 3378 หรือ

  นางสุดจิตร์ บุญประกอบ ผู้สอบบัญชีรับอนุญาตเลขที่ 2991 หรือ

  นายเมธี รัตนศรีเมธา ผู้สอบบัญชีรับอนุญาตเลขที่ 3425

  บริษัท สำนักงาน เอสจีวี-ณ ถลาง จำกัด

  ชั้น 22 อาคารสยามทาวเวอร์ 989 ถนนพระราม 1 เขตปทุมวัน กรุงเทพมหานคร 10330

  โทรศัพท์ 6580658, 6580611 โทรสาร 6580660-3

  ที่ปรึกษากฎหมาย

  - บริษัท สำนักงานพิมพ์สุวรรณ จำกัด

  21/6 รอยัลซิตี้ อเวนิว อาคาร บี ถนนพระราม 9 เขตห้วยขวาง กรุงเทพมหานคร 10310

  โทรศัพท์ 2030566 โทรสาร 2030286
การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว ขอรับรองว่าข้อมูล
ดังกล่าวถูกต้องครบถ้วนไม่เป็นเท็จ ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ
อันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้า ได้มอบหมายให้ นายสุทิน สมานรักษ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายสุทิน สมานรักษ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

 ชื่อ ตำแหน่ง ลายมือชื่อ 

1. นายมีชัย ฤชุพันธุ์ ประธานกรรมการ

2. นายณรงค์ จุลชาต รองประธานกรรมการ

และประธานกรรมการบริหาร

3. นายไพศาล เตชะรัตนไชย รองประธานกรรมการ

4. นางประจวบ คล้ายอุบล กรรมการ

5. นายบุญถิ่น พิมพ์สุวรรณ กรรมการ และกรรมการบริหาร

6. นางสาวสุเนตร รุจิราไพบูลย์ กรรมการ

7. นางอาภา เตชะรัตนไชย กรรมการผู้จัดการใหญ่

และกรรมการบริหาร

ชื่อ ตำแหน่ง ลายมือชื่อ

ผู้ได้รับมอบหมายให้ลงชื่อ นายสุทิน สมานรักษ์ รองผู้จัดการใหญ่ (บริหาร)
รายละเอียดเกี่ยวกับกรรมการของบริษัทย่อย ณ วันที่ 31 ธันวาคม 2543

  ------------------------- ---------------------- ----------------------
  รายชื่อกรรมการ                                     บจ. ภูเก็ตแฟนตาซี

  1. นายมีชัย                 ฤชุพันธุ์                  X

  2. นายณรงค์                จุลชาต                  //

  3. นายอุดม                 วิชยาภัย                 //

  4. พลเอกสุพิทย์              วรอุทัย                  //

  5. นายผิน                  คิ้วไพศาล                //

  6. นายกิตติกร               คิ้วไพศาล                //

  7. นางสาวโสภิดา            คิ้วไพศาล                //

  8. นาวาโท ดร. สว่าง        เจริญผล                 /

  9. พลตำรวจเอกสุทัศน์         สุขุมวาท                 /

  10. พลเอกนฤดล             เดชประดิยุทธ์             /

  11. นายรังสฤษดิ์             ลักษิตานนท์               /

  12. ดร. ประพันธ์ศักดิ์         บูรณะประภา              /
  ------------------------- ---------------------- ----------------------

หมายเหตุ : / = กรรมการ X = ประธานกรรมการ // = กรรมการบริหาร
บริษัทที่ออกหลักทรัพย์

บริษัท ซาฟารีเวิลด์ จำกัด (มหาชน) ประกอบธุรกิจอุตสาหกรรมประเภทบันเทิงและสันทนาการ
โดยมีที่ตั้งสำนักงานใหญ่ที่เลขที่ 99 ถนนเลียบคลองสอง แขวงสามวาตะวันตก เขตคลองสามวา
กรุงเทพฯ 10510 ทะเบียนเลขที่ บมจ. 282โทรศัพท์ 5181000-19, 9144100-19 โทรสาร
5181022, 9142959
7.  ข้อพิพาททางกฎหมาย

7.1 เมื่อวันที่ 20 มิถุนายน 2543 บริษัทย่อยและบริษัทฯ (ในฐานะผู้ค้ำประกัน) ได้ถูกธนาคาร
ไทยธนาคาร จำกัด (มหาชน) ฟ้องร้องต่อศาลชั้นต้น
เพื่อบังคับให้ชำระหนี้เงินกู้ยืมและดอกเบี้ยค้างชำระรวมจำนวนประมาณ 1,305 ล้านบาท
เงินกู้ยืมจำนวนดังกล่าว
เป็นเงินกู้ยืมที่บริษัทย่อยได้ทำสัญญากู้ยืมกับบริษัทเงินทุนหลักทรัพย์ในประเทศแห่งหนึ่ง
(ต่อมาภายหลังบริษัทเงินทุนหลักทรัพย์แห่งนั้นถูกทางการปิดกิจการ
จึงได้มีการโอนสินทรัพย์และหนี้สินทั้งหมดให้ธนาคาร ไทยธนาคาร จำกัด (มหาชน))
โดยได้รับวงเงินสินเชื่อระยะยาวเป็นสกุลเงินเหรียญสหรัฐอเมริกาในจำนวนเทียบเท่าเงินบาทไม่เกินจำนวน
700 ล้านบาท ในการเบิกเงินกู้นั้น
บริษัทย่อยได้เบิกเงินกู้เป็นสกุลเงินเหรียญสหรัฐอเมริกาจำนวนประมาณ 13.03
ล้านเหรียญสหรัฐอเมริกาและสกุลเงินบาทจำนวน 343.57 ล้านบาท และระหว่างปี 2541
บริษัทเงินทุนหลักทรัพย์ดังกล่าวได้ขอให้บริษัทย่อยแปลงสภาพหนี้เงินกู้ยืมสกุลเงินเหรียญสหรัฐอเมริกาจำนวนประมาณ
13.03 ล้านเหรียญสหรัฐอเมริกา เป็นเงินกู้ยืมสกุลเงินบาทเป็นเงินประมาณ 530.83 ล้านบาท
รวมเป็นเงินกู้สกุลเงินบาททั้งหมดจำนวน 874.4 ล้านบาท
โดยคำนวณดอกเบี้ยในอัตราที่สูงกว่าดอกเบี้ยเงินกู้ขั้นต่ำที่ธนาคารคิดจากลูกค้าชั้นดีอยู่ร้อยละ 0.5
ต่อปี เงินกู้ยืมจำนวนนี้จะต้องชำระคืนเป็นรายงวด 3 เดือน รวมทั้งสิ้น 12 งวด
โดยให้เริ่มชำระงวดแรกในเดือนตุลาคม 2542

วงเงินกู้ของบริษัทย่อยดังกล่าวข้างต้น
ได้รับการค้ำประกันโดยการจดจำนองที่ดินของบริษัทย่อยจำนวน 239-2-04 ไร่
รวมทั้งสิ่งปลูกสร้างที่มีอยู่และที่จะมีขึ้นในอนาคต และยังได้รับการค้ำประกันจากบริษัทฯ
และการจดจำนองที่ดินของ บริษัทฯ จำนวน 445-2-18 ไร่ เป็นลำดับสองอีกด้วย

บริษัทย่อยได้ผิดนัดชำระเงินกู้ยืมส่วนหนึ่งและดอกเบี้ยที่เกี่ยวข้องซึ่งครบกำหนดชำระตั้งแต่ปี 2542
ธนาคารไทยธนาคารฯ จึงได้ยื่นฟ้องร้องต่อศาล
เพื่อบังคับให้บริษัทย่อยชำระหนี้เงินกู้ยืมและดอกเบี้ยค้างชำระดังกล่าวข้างต้น
ในขณะนี้คดีดังกล่าวยังอยู่ระหว่างการพิจารณาของศาลชั้นต้น
ในเรื่องนี้ผู้ตรวจสอบบัญชีได้บันทึกไว้ในรายงานหมายเหตุประกอบงบการเงินของการตรวจสอบบัญชีประจำปี
2543 ข้อที่ 13 ว่า
“เจ้าหนี้เงินกู้ยืมซึ่งเป็นสถาบันการเงินบางแห่งได้ยื่นฟ้องบริษัทและบริษัทย่อยต่อศาลเพื่อบังคับให้บริษัทและบริษัทย่อยจ่ายชำระหนี้ทั้งหมดเป็นเงินรวมประมาณ
1,305 ล้านบาท ขณะนี้คดีกำลังอยู่ระหว่างการพิจารณาของศาลซึ่งผลที่สุดยังไม่สามารถทราบได้”
อย่างไรก็ตามในการดำเนินการเกี่ยวเนื่องกับเรื่องการผิดนัดชำระหนี้ดังกล่าวนี้
บริษัทย่อยยังอยู่ในระหว่างการเจรจาเพื่อปรับโครงสร้างหนี้กับไทยธนาคารฯ อยู่
ซึ่งหากการเจรจามีผลสำเร็จ ก็อาจจะมีการถอนคดีการฟ้องร้องต่อศาลต่อไป

7.2 บริษัทย่อยได้ถูกฟ้องอ้างสิทธิความเป็นเจ้าของที่ดินโดยการครอบครองปรปักษ์
ที่บริษัทย่อยได้ซื้อมาเพื่อก่อสร้างโครงการ และได้โอนกรรมสิทธิ์เป็นที่เรียบร้อยแล้ว
โดยมีจำนวนเงินตามฟ้องประมาณ 122 ล้านบาท
คดีดังกล่าวยังอยู่ระหว่างการพิจารณาของศาลชั้นต้น
ซึ่งผู้ตรวจสอบบัญชีของบริษัทได้บันทึกไว้ในรายงานหมายเหตุประกอบงบการเงินของการตรวจสอบบัญชี
ประจำปี 2543 ข้อที่ 20 ว่า “…ผลที่สุดของคดีนี้ยังไม่สามารถพิจารณาได้ในปัจจุบัน ดังนั้น
จึงยังไม่มีการบันทึกค่าเผื่อผลเสียหายนี้ไว้ในงบการเงิน”
10. การควบคุมภายใน

คณะกรรมการตรวจสอบของบริษัทฯ
ได้สรุปความเห็นในเรื่องของการควบคุมภายในไว้ในรายงานจากคณะกรรมการตรวจสอบ ดังนี้
“ในระหว่างปี คณะกรรมการตรวจสอบได้หารือร่วมกับผู้ตรวจสอบภายใน เพื่อพิจารณาประเด็นต่างๆ
เกี่ยวกับผลการสอบทานการจัดทำรายงานทางการเงิน และการเปิดเผยข้อมูลทางการเงิน
การสอบทานความเพียงพอของระบบการควบคุมภายในของบริษัทฯ และบริษัทย่อย
รวมทั้งได้มีการประชุมหารือและรับทราบข้อมูลจากผู้สอบบัญชีภายนอกด้วย
ซึ่งผลจากการสอบทานดังกล่าวพบว่า บริษัทฯ
และบริษัทย่อยได้จัดทำงบการเงินและการเปิดเผยข้อมูลทางการเงินตามหลักการบัญชีที่รับรองทั่วไป
และไม่พบข้อบกพร่องที่เป็นสาระสำคัญในระบบการควบคุมภายในที่อาจกระทบต่อฐานะทางการเงินของบริษัทฯ
โดยรวม”

บริษัท ซาฟารีเวิลด์ จำกัด (มหาชน)

ข้อสังเกตและข้อเสนอแนะเกี่ยวกับการจัดทำบัญชี

และการควบคุมภายใน

สำหรับปีสิ้นสุดวันที่ 31 ธันวาคม 2542

1. เงินสดในมือ

ข้อสังเกต

จากการตรวจสอบ สำนักงานพบว่า
บริษัทไม่มีการแบ่งแยกหน้าที่ที่ดีสำหรับการเก็บรักษาเงินสดในมือกล่าวคือ
เจ้าหน้าที่ผู้รักษาเงินสดในมือของบริษัทผู้ซึ่งมีหน้าที่ในการรับเงินสดจากรายได้ของบริษัทเป็นผู้ซึ่งมีหน้าที่ในการจ่ายเงินจากเงินสดรับดังกล่าวด้วย

ข้อเสนอแนะ

เพื่อประโยชน์ของบริษัท บริษัทควรจัดให้มีการแบ่งแยกหน้าที่สำหรับการเก็บรักษาเงินสด
โดยกำหนดให้เจ้าหน้าที่ผู้มีหน้าที่ในการรับเงินสดเป็นบุคคลหนึ่งแยกต่างหากจากเจ้าหน้าที่ผู้มีหน้าที่รับผิดชอบในการจ่ายเงิน
และบริษัทควรกำหนดให้เงินสดที่สามารถเบิกจ่ายได้แยกต่างหากจากเงินสดรับจากรายได้ของบริษัท

2. สินค้าคงเหลือ

ข้อสังเกต

จากการตรวจสอบ สำนักงานพบว่า
บริษัทตีราคาสินค้าคงเหลือซึ่งเป็นของที่ระลึกบางส่วนโดยวิธีราคาทุน(ถัวเฉลี่ยถ่วงน้ำหนัก)
หรือมูลค่าสุทธิที่จะได้รับแล้วแต่มูลค่าใดจะต่ำกว่า
ซึ่งปรากฎว่าเป็นวิธีที่แตกต่างจากวิธีการตีราคาสินค้าคงเหลือที่บริษัทเปิดเผยไว้ในหมายเหตุประกอบงบการเงินของบริษัทในปีก่อน
ๆ

ข้อเสนอแนะ

เพื่อให้การปฏิบัติตามหลักการบัญชีที่รับรองทั่วไปเป็นไปอย่างสม่ำเสมอเช่นเดียวกับปีก่อน
บริษัทควรพิจารณาปรับปรุงการตีราคาสินค้าคงเหลือดังกล่าวให้สอดคล้องกับวิธีการตีราคาสินค้าคงเหลือที่บริษัทเปิดเผยไว้ในหมายเหตุประกอบงบการเงินปีก่อน
ๆ
ข้อมูลสรุป (Executive Summary)

บริษัท ซาฟารีเวิลด์ จำกัด (มหาชน) ประกอบธุรกิจการบันเทิงและสันทนาการ
ประเภทสวนสัตว์เปิด สวนน้ำ การแสดงของสัตว์และคน ที่มีมาตรฐานสากลที่จะให้ความสนุกสนาน
ความบันเทิง และความรู้ในเรื่องของสัตว์ต่างๆ แก่ผู้เข้าชมทุกเพศ ทุกวัย
ที่จะสามารถเข้าชมได้ทุกฤดูกาล โดยได้มีการจดทะเบียนก่อตั้ง บริษัท ซาฟารีเวิลด์ จำกัด เมื่อวันที่
21 ตุลาคม 2528 ด้วยทุนจดทะเบียนเริ่มแรก 1 ล้านบาท
และได้เปิดให้บริการแก่นักท่องเที่ยวครั้งแรกเมื่อวันที่ 17 กุมภาพันธ์ 2531 บนเนื้อที่ประมาณ
1,650 ไร่ ซึ่งประกอบด้วยส่วนของสวนสัตว์เปิดมีเนื้อที่ประมาณ 1,200 ไร่ และส่วนของสวนน้ำ
และสวนนก มีเนื้อที่ประมาณ 450 ไร่

ต่อมาเมื่อวันที่ 17 เมษายน 2532 ได้หยุดให้บริการแก่นักท่องเที่ยวเป็นการชั่วคราว
เนื่องจากพื้นที่ประมาณ 1,650 ไร่ที่เป็นพื้นที่บริการอยู่เดิมนั้น
มีขนาดใหญ่เกินกว่าที่จะพัฒนาทั้งในด้านสถานที่และการให้บริการอย่างมีประสิทธิภาพตาม
มาตรฐานนานาชาติได้ จึงต้องลดพื้นที่ลงเหลือประมาณ 450 ไร่
และเปิดให้บริการอีกครั้งหนึ่งตั้งแต่วันที่ 20 ธันวาคม 2533 เป็นต้นมาจนถึงปัจจุบัน

เมื่อวันที่ 28 พฤศจิกายน 2534 บริษัทฯ ได้เพิ่มทุนจดทะเบียนจาก 1 ล้านบาท เป็น 500 ล้านบาท
โดยการออกขายหุ้นเพิ่มทุนจำนวน 4.99 ล้านหุ้น มูลค่าหุ้นละ 100 บาทให้แก่ผู้ถือหุ้นเดิมทั้งหมด
ต่อมาเมื่อวันที่ 1 กุมภาพันธ์ 2537 บริษัทฯ ได้จดทะเบียนแปรสภาพเป็นบริษัทมหาชนจำกัด ใช้ชื่อว่า
บริษัท ซาฟารีเวิลด์ จำกัด (มหาชน) และเมื่อวันที่ 16 กุมภาพันธ์ 2538
ตลาดหลักทรัพย์แห่งประเทศไทยได้รับหุ้นสามัญของบริษัทฯ เป็นหลักทรัพย์จดทะเบียน

ณ วันที่ 31 ธันวาคม 2543 บริษัทฯ มีทุนจดทะเบียนและเรียกชำระเต็มมูลค่าแล้วจำนวน 2,000
ล้านบาท แบ่งออกเป็นหุ้นสามัญจำนวน 200 ล้านหุ้น มูลค่าที่ตราไว้หุ้นละ 10 บาท

คณะกรรมการของบริษัทฯ ได้เล็งเห็นว่า
จังหวัดภูเก็ตเป็นจังหวัดที่มีศักยภาพสูงในการที่จะชักจูงนักท่องเที่ยวชาวไทยและชาวต่างประเทศให้เดินทางเข้ามาท่องเที่ยว
และจากสถิติของการท่องเที่ยวแห่งประเทศไทยพบว่า
จำนวนนักท่องเที่ยวที่เดินทางเข้าสู่ภูเก็ตเพิ่มขึ้นทุกๆ ปี จึงได้มีการจดทะเบียนก่อตั้งบริษัท
ภูเก็ตแฟนตาซี จำกัด ขึ้นเมื่อวันที่ 21 มิถุนายน 2539 โดยมีทุนจดทะเบียน 500 ล้านบาท
แบ่งออกเป็นหุ้นสามัญจำนวน 50 ล้านหุ้น มูลค่าหุ้นละ 10 บาท
เพื่อดำเนินธุรกิจความบันเทิงในด้านการแสดงในเวลากลางคืนควบคู่ไปกับบริการอาหารเย็น
เช่นเดียวกับที่ปรากฏตามเมืองใหญ่ๆ ในต่างประเทศ
โดยได้นำเอาศิลปและวัฒนธรรมไทยมาประยุกต์กับเทคโนโลยีของแสง สี เสียง
และเทคนิคการแสดงอันทันสมัย การก่อสร้างโครงการและการจัดการแสดงของบริษัท ภูเก็ตแฟนตาซี
จำกัด ดังที่กล่าวได้แล้วเสร็จ และได้เปิดให้บริการอย่างเป็นทางการตั้งแต่วันที่ 6 กุมภาพันธ์ 2542
เป็นต้นมา การดำเนินธุรกิจของบริษัท ภูเก็ตแฟนตาซี จำกัด
ได้รับการส่งเสริมการลงทุนจากคณะกรรมการส่งเสริมการลงทุน โดยได้รับสิทธิประโยชน์ต่างๆ
ที่สำคัญ เช่น
ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการเป็นเวลาแปดปี
และได้รับยกเว้นอากรขาเข้าสำหรับเครื่องจักร เป็นต้น

ณ วันที่ 31 ธันวาคม 2543 บริษัท ภูเก็ตแฟนตาซี จำกัด
มีทุนจดทะเบียนและเรียกชำระเต็มมูลค่าแล้วเป็นจำนวน 1,900 ล้านบาท
แบ่งออกเป็นหุ้นสามัญจำนวน 190 ล้านหุ้น มูลค่าที่ตราไว้หุ้นละ 10 บาท โดยบริษัท ซาฟารีเวิลด์
จำกัด (มหาชน) ได้ถือหุ้นในบริษัท ภูเก็ตแฟนตาซี จำกัด เป็นจำนวน 189.95 ล้านหุ้น
หรือประมาณร้อยละ 99.97 ของทุนจดทะเบียนของบริษัทดังกล่าว
การวิจัยและพัฒนา

บริษัทย่อยไม่ได้มีการทำวิจัยและพัฒนาเทคโนโลยีการแสดงโดยตรง
แต่ได้จัดตั้งคณะทำงานเพื่อตรวจสอบมาตรฐานการปฏิบัติงานและประเมินผลการแสดงในแต่ละชุดในแต่ละรอบ
เพื่อหาข้อบกพร่องและการปรับปรุงแก้ไข คณะทำงานดังกล่าว
จะให้คำปรึกษาในการปรับปรุงและพัฒนาการแสดงอย่างต่อเนื่อง สำหรับการจะจัดหาการแสดงใหม่ๆ
มาเพิ่มเติมนั้น จะใช้การประยุกต์แนวความคิดจากแหล่งที่มาที่สำคัญที่ได้กล่าวแล้วข้างต้น
6.  โครงการในอนาคต

บริษัทฯ และบริษัทย่อย ยังไม่มีแผนงานที่จะจัดทำโครงการใดๆ ในอนาคตอันใกล้นี้
ทั้งนี้เนื่องจากต้องการที่จะบริหารงานของบริษัทย่อยที่เพิ่งเริ่มดำเนินงานมาประมาณ 2 ปี
ให้มีรายได้สูงขึ้น และทำกำไรกลับคืนสู่ผู้ถือหุ้นเสียก่อน หากจะมีการลงทุนอยู่บ้าง
ก็จะเป็นการลงทุนเพื่อปรับปรุงกิจกรรมที่มีอยู่ในปัจจุบันให้เป็นที่พอใจแก่ลูกค้ามากขึ้นเท่านั้น
13. ข้อมูลอื่นที่เกี่ยวข้อง

  - บุคคลอ้างอิงอื่นๆ

  นายทะเบียนหุ้นของบริษัท ซาฟารีเวิลด์ จำกัด (มหาชน)

  - บริษัท ศูนย์รับฝากหลักทรัพย์ (ประเทศไทย) จำกัด

  62 อาคารตลาดหลักทรัพย์แห่งประเทศไทย

  ถนนรัชดาภิเษก แขวงคลองเตย เขตคลองเตย กรุงเทพมหานคร 10110

 โทรศัพท์ 0-2359-1200-01

ผู้สอบบัญชี

  - นายวินิจ ศิลามงคล ผู้สอบบัญชีรับอนุญาตเลขที่ 3378 หรือ

  นายวิเชียร ธรรมตระกูล ผู้สอบบัญชีรับอนุญาตเลขที่ 3183 หรือ

  นายเมธี รัตนศรีเมธา ผู้สอบบัญชีรับอนุญาตเลขที่ 3425

  บริษัท สำนักงาน เอสจีวี-ณ ถลาง จำกัด

 ชั้น 22 อาคารสยามทาวเวอร์ 989 ถนนพระราม 1 เขตปทุมวัน กรุงเทพมหานคร 10330

  โทรศัพท์ 0-2658-0658, 0-2658-0611 โทรสาร 0-2658-0660-3

ที่ปรึกษากฎหมาย

  - บริษัท สำนักงานพิมพ์สุวรรณ จำกัด

  21/6 รอยัลซิตี้ อเวนิว อาคาร บี ถนนพระราม 9 เขตห้วยขวาง กรุงเทพมหานคร 10310

  โทรศัพท์ 0-2203-0566 โทรสาร 0-2203-0286
การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วนไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ
อันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายสุทิน สมานรักษ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนายสุทิน สมานรักษ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายมีชัย ฤชุพันธุ์ ประธานกรรมการ

2. นายณรงค์ จุลชาต รองประธานกรรมการ

และประธานกรรมการบริหาร

3. นายไพศาล เตชะรัตนไชย รองประธานกรรมการ

4. นางประจวบ คล้ายอุบล กรรมการ

5. นายบุญถิ่น พิมพ์สุวรรณ กรรมการ และกรรมการบริหาร

6. นางสาวสุเนตร รุจิราไพบูลย์ กรรมการ

7. นางอาภา เตชะรัตนไชย กรรมการผู้จัดการใหญ่

และกรรมการบริหาร

ผู้ได้รับมอบหมายให้ลงชื่อ

นายสุทิน สมานรักษ์ รองผู้จัดการใหญ่ (บริหาร)